钦定古今图书集成/明伦汇编/氏族典/第133卷 > 《廖用贤尚友录》 > 荀闿
## 钦定古今图书集成/明伦汇编/氏族典/第133卷 > 《廖用贤尚友录》 > 荀闿

按《晋书荀勖传》：“勖子藩，藩子闿，字道明，有名称。京都
为之语曰：‘洛中英英荀道明’。大司马齐王冏辟为掾。
冏败，闿露板请葬，朝议听之，论者称焉。为太傅主簿，
中书郎。渡江，拜丞相军谘祭酒。中兴建，迁右军，转少
府，历御史中丞、侍中尚书，封射阳公。太宁二年卒，追
赠卫尉，谥曰定。子达嗣。”